հիմնավորոՒՄ

ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ

1. Անհրաժեշտությունը

ՀՀ կառավարության «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ ու լրացումներ կատարելու և գնման պայմանագրերում փոփոխություն կատարելու թույլտվություն տալու մասին» որոշման նախագծի ընդունումը անհրաժեշտ է ՀՀ պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման կատարումն ապահովելու նպատակով:

1. Ընթացիկ վիճակը և խնդիրները

ՀՀ կառավարության «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ ու լրացումներ կատարելու և գնման պայմանագրերում փոփոխություն կատարելու թույլտվություն տալու մասին» որոշման նախագծի ընդունումը հիմնականում պայմանավորված է պայմանագրի հավելվածներով նախատեսված ճանապարհահատվածների հիմնանորոգման ընթացքում ի հայտ եկած խնդիրների վերացման նպատակով ծավալաթերթ-նախահաշվով լրացուցիչ ծավալների աշխատանքների կատարման անհրաժեշտությամբ:

Մասնավորապես՝

Մ-10, Սևան-Մարտունի-Գետափ-միջպետական նշանակության ավտոճանապարհի ԿՄ5+750-ԿՄ5+886 հատվածում Սևանա լճի ջրերի մակարդակի բարձրացման հետևանքով, ափամերձ հատվածներում, որտեղ իրականցվելու էր գաբիոնային շարվածքը, նախագծով կատարվել է տեղադիրքի փոփոխություն, քանի որ ջրի ալիքները մաքրել տարել են հիմնային մասը, որտեղ նախատեսված էր տեղադրել գաբիոնային արկղներ, որոնք պետք է հիմք ծառայեն գաբիոնային շարվածքի համար: Հետևաբար, ամուր հիմք ստանալու համար նախագծով նախատեսվել է իրականացնել քարային լիցք, գաբիոնային արկղների փոխարեն: Նշված լրացուցիչ աշխատանքների համար պայմանագրային գումարների ավելացումը չի գերազանցում պայմանագրային ընդհանուր գների տասը տոկոսը:

Կից ներկայացվում է համապատասխան հիմնավորող փաստաթղթերը:

Մ-14, Մ-4-Շորժա-Վարդենիս միջպետական նշանակության ավտոճանապարհի ԿՄ32+888-:-ԿՄ33+628, ԿՄ52+970-:-ԿՄ53+350 փլուզված հատվածներում շինարարական աշխատանքների ընթացքում որոշ տեղամասերում գաբիոնային շարվածքի համար հանույթ կատարելիս բացվել է փոսորակ, ամուր ժայռային ժապավենի տեսքով, ինչի պատճառով նպատակահարմար է համարվել գաբիոնային շարվածքը տվյալ տեղամասում դադարեցնել, միաժամանակ, ճանապարհի խողովակների երկարացման պատճառով այդ հատվածում նախատեսել գաբիոնային շարվածք՝ ամրանավորված պանելային ցանցով, իսկ հիմքը կառուցելով գաբիոնային արկղներով: Նշված լրացուցիչ աշխատանքների համար պայմանագրային գումարների ավելացումը չի գերազանցում պայմանագրային ընդհանուր գների տասը տոկոսը:

Կից ներկայացվում է համապատասխան հիմնավորող փաստաթղթերը:

Սևանա լճի ջրերի մակարդակի բարձրացման հետևանքով, ափամերձ հատվածներում, ինչպես նաև Մ-14, Մ-4-Շորժա-Վարդենիս միջպետական նշանակության ավտոճանապարհի կմ53+400 - կմ53+800 հատվածում, որտեղ իրականցվելու էր նաև գաբիոնային շարվածք, կատարվել է տեղադիրքի փոփոխություն, քանի որ ջրի ալիքները մաքրել տարել են հիմնային մասը, քանդվել է լիցքի շեպը իր հետ տանելով ճանապարհի կողնակը և երթևեկամասի որոշ մասը, ստեղծելով խիստ վտանգավոր և վթարային իրավիճակ երթևեկության համար: Ափային մասը, որտեղ նախատեսված էր տեղադել գաբիոնային արկղներով շարվածքի հիմքը ամբողջովին ողողվել է՝ առաջացնելով 5-10մ խորության իջվածք: Հետևաբար, նշված ճանապարհահատվածը վերականգնելու համար 2019թ. կազմված և ընդունված նախագծանախահաշվային փաստաթղթերը արմատական վերանայելու անհրաժեշտություն էր առաջացել: Ամուր հիմք ստանալու համար վերանայված նախագծով նախատեսվել է իրականացնել քարային լիցք, գաբիոնային արկղների փոխարեն: Նախատեսվել է նաև փոփոխել գաբիոնային շարվածքի տեղադիրքը, այն տեղադրելով 3-5մ նախագծային տեղադիրքից ետ դեպի լիճ՝ շեպը հնարավոր ողողումից պաշտպանելու համար, որը առաջացրել է նաև լրացուցիչ ծավալով լիցքի կատարման անհրաժեշտություն: Արդյունքում, վերանայված նախագծային փոփոխություններն առաջացնում են շուրջ 132% չափով Պայմանագրային գինի ավելացում: Ըստ գործող կարգի՝ լրացուցիչ աշխատանքների արժեքը չի կարող ավել լինել 10%-ից, հետևաբար տվյալ պարագայում Պայմանագրային փոփոխությունը հնարավոր է կատարել միայն ՀՀ կառավարության որոշմամբ թույլատրվություն ստանալու դեպքում: Արդյունքում, Նախագծանախահաշվային փոփոխություններ կատարելու անհրաժեշտությամբ պայմանավորված աշխատանքների կատարման ընթացքը դանդաղել և ձգձգվել է: Նշված հանգամանքից ելնելով արդեն իսկ իրատեսական չէր նաև աշխատանքների ավարտը նախատեսված ժամկետում:

Հ-8, Երևան – Արտաշատ - Այգեվան հանրապետական նշանակության ավտոճանապարհի կմ33+500 - կմ42+600 հատվածի հիմնանորոգման նախագծի պատրաստման ԿՄ7+000-ից ԿՄ9+600 հատվածում, որպես լրացուցիչ նախատեսվել է գոյություն ունեցող ճանապարհի լայնացումը։ Նշված ծավալի ավելացման անհրաժեշտությունը առաջացել է նրանից, որ դեռևս նախագծման փուլի համար գեոդեզիական հանույթի իրականացման ժամանակ այդ հատվածում տարիների ընթացքում կուտակված է եղել ավազե շերտ։ Այդ իսկ պատճառով հնարավոր չի եղել ինդենտիֆիկացնել գոյություն ունեցող ճանապարհի իրական չափերը։ Շինարարական աշխատանքների ընթացքում ավազի շերտի մաքրումից հետո հնարավոր է եղել պարզել գոյություն ունեցող ճանապարհի իրական չափերը։ Ելնելով այն հանգամանքից որ նպատակահարմար չէր փոքրացնել գոյություն ունեցող ճանապարհի լայնքը, իրականացվել է նախագծի վերանայում և ծավալային վերահաշվարկ՝ համապատասխան մայթերով և երթևեկային մասի իրական լայնություններով։ Նշված լրացուցիչ աշխատանքների համար պայմանագրային գումարների ավելացումը չի գերազանցում պայմանագրային ընդհանուր գների տասը տոկոսը:

Կից ներկայացվում է համապատասխան հիմնավորող փաստաթղթերը:

Միաժամանակ, նախագծով թույլատրվում է նաև փոփոխություն կատարել «Արարատ-Ճանշին» սահմանափակ պատասխանատվությամբ ընկերության հետ 2020 թվականի մայիսի 12-ին կնքված թիվ ՏԿԵՆ-ԲՄԱՇՁԲ-2020/4Շ-2 պայմանագրում աշխատանքների չկատարված մասի համար սահմանելով նոր ժամկետ ոչ ուշ, քան մինչև 2021 թվականի սեպտեմբերի 30-ը: Այն նախագծում ձևակերպվել է առանձին կետի տեսքով, նկատի ունենալով, որ ՀՀ կառավարության 30.07.2021թ. թիվ 541-Ն որոշմամբ արդեն իսկ տրամադրվել էր ժամկետ մինչև 2021 թվականի հուլիսի 30-ը, սակայն որոշմամբ սահմանված 15-օրյա ժամկետում համաձայնագիր չի կնքվել՝ պայմանագրով հիմնանորոգման ենթակա ճանապարհահատվածում մեկ այլ պայմանագրով ջրագծի կառուցման աշխատանքների կատարման հանար սահմանված ժամկետի համընկնման պատճառով, քանի որ ջրագծի կառուցման աշխատանքների ավարտից հետո հնարավոր կլինի իրականացնել տվյալ հատվածի հիմնանորոգման աշխատանքները:

Հարկ է նշել, որ «Քաղաքաշինության մասին» ՀՀ օրենքի 6-րդ հոդվածի համաձայն՝ կառուցապատողը պարտավոր է ապահովել շինարարության որակի տեխնիկական հսկողություն իրականացնող կազմակերպության ներգրավածությունը շինարարական աշխատանքներին, հետևաբար նախագծով առաջարկվում է թույլատել փոփոխություն կատարել նաև տվյալ աշխատանքների տեխնիկական հոսկողության ծառայությունների մատուցման պայմանագրերում և երկարաձգել ժամկետները:

Առաջարկում ենք ՀՀ 2021 թվականի պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառումների համար Կառավարության ներքո հաստատված միջոցներից 286.5 մլն. դրամը հատկացնել Տարածքային կառավարման և ենթակառուցվածքների նախարարությանը՝ 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառումների կատարումն ապահովվելու համար:

1. Տվյալ բնագավառում իրականացվող քաղաքականությունը

Նախագիծը չի նա­խա­տեսում տվյալ բնագավառում իրականացվող գործող քաղաքականության փոփոխութ­յուն:

1. Նախագծի մշակման գործընթացում ներգրավված ինստիտուտները և անձինք

Նա­­խագիծը մշակվել է Տարածքային կառավարման և ենթակառուցվածքների նախարարության կողմից: Հասարակությունը սույն որոշ­ման նախագծմանը չի մասնակցել:

1. Ակնկալվող արդյունք

Պետական նշանակության ավտոճանապարհների հիմնանորոգում

1. Այլ տեղեկություններ (եթե այդպիսիք առկա են)

Սույն որոշման նախագծի ընդունումը ՀՀ 2021թ. պետական բյուջեի ծախսերի ավելացում կամ նվազեցում չի նախատեսում: